A Columna de Ferrrolterra participou na mobilización coordenada nas sete cidades da Galiza
Channel: Inácio GZ
Date: 2015-02-26

A Columna de Ferrrolterra das Marchas da Dignidade participou na mobilización coordenada nas sete cidades da Galiza (Vigo, A Coruña, Lugo, Santiago de Compostela, Ourense, Pontevedra e Ferrol). Foi este mércores 25 de Febreiro de 2015.

Comezamos a quentar motores, pois o 21 de Marzo volvemos a Madrid, despois de pasado un ano, camiño da Folga Xeral convocada para o conxunto do territorio do Estado o 22 de Outubro. A mobilizacion simultanea tiña por obxecto ser o punto de saída a toda unha campaña de organización e concienciación  da Columna Galega das Marchas da Dignidade.

En Ferrol o acto desenvolveu-se pola tarde, na Praza de Armas, diante do Palacio Municipal. Onde se  se reivindicou "un plan de choque contra o paro e pola renda básica" que vai ter a súa expresión concreta o vindeiro 5 de marzo , ás 11:30hs na Praza Amada Garcia, coa Marcha das Tarxetas (Levemos a tarxeta do paro ao concello - Temos que facernos ver). Que consistirá nunha marcha entre o edificio administrativo da Xunta de Galicia e o Palacio Municipal. Nas dúas administracións entregaran-se sinaturas onde se esixen as reivindicacións. Por outra banda pretende-se comezar unha loita contra o silencio, unha loita que desperte conciencias empoderando e repoñendo a autoestima perdida. Reivindicando o Dereito a un Traballo Digno, Decente e con Dereitos, na Nosa Terra. Reivindicou-se carga de traballo para o Naval e poñer os estaleiros a funcionar.

Posteriormente dúas compañeiras e dous compañeiros da Columna Ferrolterra, deron lectura ao comunicado galego: O 21M volvemos a Madrid - A Loita Continua.

Enlace do evento en facebook 'Marcha das Tarxetas' (Levemos a tarxeta do paro ao Concello - Temos que facernos ver):

https://www.facebook.com/events/1552724258347801